**Károlyi Sándor**

**Károlyi Sándor**, nagykárolyi báró, 1712-től gróf ([Olcsvaapáti](https://hu.wikipedia.org/wiki/Olcsvaap%C3%A1ti), [1669](https://hu.wikipedia.org/wiki/1669). [július 2.](https://hu.wikipedia.org/wiki/J%C3%BAlius_2.) – [Erdőd](https://hu.wikipedia.org/wiki/Erd%C5%91d), [1743](https://hu.wikipedia.org/wiki/1743). [szeptember 8.](https://hu.wikipedia.org/wiki/Szeptember_8.)): előbb [kuruc](https://hu.wikipedia.org/wiki/Kurucok), majd császári–királyi tábornagy, a [szatmári béke](https://hu.wikipedia.org/wiki/Szatm%C3%A1ri_b%C3%A9ke) létrehozója.



[Tiszántúli](https://hu.wikipedia.org/wiki/Tisz%C3%A1nt%C3%BAl) nagybirtokos család sarja, báró [Károlyi László](https://hu.wikipedia.org/wiki/K%C3%A1rolyi_L%C3%A1szl%C3%B3_%28b%C3%A1r%C3%B3%29) (†1689. február 28.) és báró Sennyey Erzsébet (†1672. január 2.) fia. 1687. június 17-én feleségül vette báró Barkóczy György (†1693 őszén) és Koháry Judit (1650–1718. május 9.) leányát, Barkóczy Krisztinát (1670–1724. szeptember 2.). Házasságukból hat gyermek született, de közülük csak három, Klára, [Ferenc](https://hu.wikipedia.org/wiki/K%C3%A1rolyi_Ferenc) (1705–1758) és László (21 évesen halt meg) ért meg felnőttkort, Borbála, Mihály és Julianna pedig kisgyermekként hunyt el.

Élete

Mindössze 18 éves, amikor atyja 1687. augusztus 4-én átadta neki a [Szatmár vármegyei](https://hu.wikipedia.org/wiki/Szatm%C3%A1r_v%C3%A1rmegye) [örökös főispánsági](https://hu.wikipedia.org/wiki/%C3%96r%C3%B6k%C3%B6s_f%C5%91isp%C3%A1n) címet, melyet ő is még életében, 1722-ben engedett át Ferenc fiának. [1699](https://hu.wikipedia.org/wiki/1699)-ben a felső-magyarországi főtörvényszék bárója. Főispánként a rendi érdekek védelmezője volt, többször összeütközésbe került a császári tisztekkel, és megoldást keresett a bujdosó végváriak, katonaszökevények problémáira is.

1697-ben, még a [hegyaljai felkelés](https://hu.wikipedia.org/wiki/Hegyaljai_felkel%C3%A9s) kitörése előtt elfogatta [Esze Tamást](https://hu.wikipedia.org/wiki/Esze_Tam%C3%A1s) és [Kis Albertet](https://hu.wikipedia.org/wiki/Kis_Albert_%28ezereskapit%C3%A1ny%29), a mozgalom [Tisza](https://hu.wikipedia.org/wiki/Tisza)-vidéki szervezőit, akik a lázadás leverése után komolyabb felelősségre vonás nélkül szabadultak. [1703](https://hu.wikipedia.org/wiki/1703%22%20%5Co%20%221703)-ban a [breznai kiáltvány](https://hu.wikipedia.org/wiki/Breznai_ki%C3%A1ltv%C3%A1ny%22%20%5Co%20%22Breznai%20ki%C3%A1ltv%C3%A1ny) kibocsátását követő és a [Rákóczi-szabadságharcot](https://hu.wikipedia.org/wiki/R%C3%A1k%C3%B3czi-szabads%C3%A1gharc) előkészítő [tiszaháti felkelést](https://hu.wikipedia.org/w/index.php?title=Tiszah%C3%A1ti_felkel%C3%A9s&action=edit&redlink=1) (Esze és Kis Albert csapatait) Károlyi június 7-én szétverte [Dolhánál](https://hu.wikipedia.org/wiki/Dolhai_csata%22%20%5Co%20%22Dolhai%20csata) a megyei felkelőkkel és császári katonákkal. A győzelemről személyesen tett jelentést [Bécsben](https://hu.wikipedia.org/wiki/B%C3%A9cs), egyúttal szorgalmazta az adóterhek csökkentését, hogy elejét vegyék egy szélesebb körű mozgalomnak. Miután azonban [II. Rákóczi Ferenc](https://hu.wikipedia.org/wiki/II._R%C3%A1k%C3%B3czi_Ferenc) személyesen állt a felkelők élére, és néhány hét leforgása alatt sikerült kijutnia az [Alföldre](https://hu.wikipedia.org/wiki/Alf%C3%B6ld), augusztusban már Károlyi birtokai is kuruc kézre kerültek. Bécsben az újabb hírek hatása alatt Károlyi győzelmi jelentése hiteltelenné vált, s a titokban ellene intézett áskálódások és gyanúsítgatások miatt az udvarnál sem bíztak meg benne. Károlyi mindezek hatása alatt 1703. október 9-én csatlakozott Rákóczihoz, aki már 18-án mezei generálissá nevezte ki.



Károlyi Sándor arcképe
[Muhi Sándor](https://hu.wikipedia.org/wiki/Muhi_S%C3%A1ndor) grafikája

Előbb a [Duna–Tisza közén](https://hu.wikipedia.org/wiki/Duna%E2%80%93Tisza_k%C3%B6ze), majd a [Felvidéken](https://hu.wikipedia.org/wiki/Felvid%C3%A9k) hadakozott, 1704. januártól a [dunántúli](https://hu.wikipedia.org/wiki/Dun%C3%A1nt%C3%BAl) hadjárat vezetője, márciustól altábornagyi rangban. [Sigbert Heister](https://hu.wikipedia.org/wiki/Sigbert_Heister%22%20%5Co%20%22Sigbert%20Heister) császári tábornagy március végére kiszorította a Dunántúlról. Az év nyarán, [Forgách Simon](https://hu.wikipedia.org/wiki/Forg%C3%A1ch_Simon) újabb hadjárata idején Károlyi is visszatért az országrészbe, s 1704. július 4-én a [szentgotthárdi ütközetben](https://hu.wikipedia.org/wiki/Szentgotth%C3%A1rdi_csata_%28R%C3%A1k%C3%B3czi-szabads%C3%A1gharc%29) lélektanilag fontos győzelmet aratott Jacob Josef Rabatta császári generális stájerországi csapatai felett. Miután a kurucok szeptemberben ismét kiszorultak a Dunántúlról, Károlyi 1705 elején még egyszer kísérletet tett az [Esterházy Antal](https://hu.wikipedia.org/wiki/Esterh%C3%A1zy_Antal_%28t%C3%A1bornagy%29) által találóan „végzetes földnek” („fatalis terra”) nevezett országrész meghódítására. Kezdeti sikerek után, 1705. március 31-én [Balatonkilitinél](https://hu.wikipedia.org/wiki/Balatonkiliti) ismét vereséget szenvedett Heistertől, s végleg elhagyta a Dunántúlt.

Ekkor (1705. január 2-ától) már tábornagy és kinevezett tiszántúli főgenerális. A [szécsényi országgyűlésen](https://hu.wikipedia.org/wiki/Sz%C3%A9cs%C3%A9nyi_orsz%C3%A1ggy%C5%B1l%C3%A9s) [szenátorrá](https://hu.wikipedia.org/wiki/Kuruc_szen%C3%A1torok_list%C3%A1ja) választották. 1705 végén tiszántúli vezénylő generálisi beosztása mellé megkapta az [Erdélyből](https://hu.wikipedia.org/wiki/Erd%C3%A9ly) kiszorult kuruc csapatok főparancsnokságát és a fejedelemség visszafoglalásának terhes feladatát is. Ez utóbbi tisztségében 1706 nyarán [Pekry Lőrinc](https://hu.wikipedia.org/wiki/Pekry_L%C5%91rinc%22%20%5Co%20%22Pekry%20L%C5%91rinc) altábornagy váltotta fel.

1706 nyarán megerősítették tiszántúli főkapitányságában, egy évvel később pedig a [kassai](https://hu.wikipedia.org/wiki/Kassa) főkapitányság [adminisztrátora](https://hu.wikipedia.org/w/index.php?title=Adminisztr%C3%A1tor&action=edit&redlink=1), majd főkapitánya lett a fogságra vetett [Forgách Simon](https://hu.wikipedia.org/wiki/Forg%C3%A1ch_Simon) helyett. 1708. február 8-án Rákóczi ismét erdélyi főparancsnokká nevezte ki a kudarcot vallott Pekry helyett, de már csak az ország határvidékén ért el helyi sikereket, s a kurucok az év végére végleg kiszorultak a fejedelemségből.

A [romhányi csata](https://hu.wikipedia.org/wiki/Romh%C3%A1nyi_csata%22%20%5Co%20%22Romh%C3%A1nyi%20csata) után ([1710](https://hu.wikipedia.org/wiki/1710). [január 22.](https://hu.wikipedia.org/wiki/Janu%C3%A1r_22.)) meg volt győződve arról, hogy a háborút az általános nagy kimerültség miatt lehetetlen folytatni. Részt vett a [szatmári békekötés](https://hu.wikipedia.org/wiki/Szatm%C3%A1ri_b%C3%A9ke) kieszközölésében és létrehozásában.

[Eleonóra özvegy császárné](https://hu.wikipedia.org/wiki/Pfalz%E2%80%93Neuburgi_Eleon%C3%B3ra_magyar_kir%C3%A1lyn%C3%A9) már [1711](https://hu.wikipedia.org/wiki/1711). [szeptember 15-én](https://hu.wikipedia.org/wiki/Szeptember_15.), majd az új császár és király, [III. Károly király](https://hu.wikipedia.org/wiki/III._K%C3%A1roly_magyar_kir%C3%A1ly) [1712](https://hu.wikipedia.org/wiki/1712). [január 12-én](https://hu.wikipedia.org/wiki/Janu%C3%A1r_12.) kinevezte altábornaggyá, [április 5-én](https://hu.wikipedia.org/wiki/%C3%81prilis_5.) pedig grófi méltóságra emelte. Később ([1740](https://hu.wikipedia.org/wiki/1740) után) [Mária Terézia császárné](https://hu.wikipedia.org/wiki/M%C3%A1ria_Ter%C3%A9zia_magyar_kir%C3%A1lyn%C5%91) tábornaggyá nevezte ki, ezzel Károlyi elnyerte a legmagasabb katonai rangot is.



Károlyi Sándor koporsója a [Kaplonyi](https://hu.wikipedia.org/wiki/Kaplony) családi kriptájában.

Részt vett az [1716–18-as Habsburg–török háborúban](https://hu.wikipedia.org/wiki/Habsburg%E2%80%93t%C3%B6r%C3%B6k_h%C3%A1bor%C3%BA_%281716%E2%80%9318%29), ahol a magyar katonaság egy részét irányította, melyek között rengeteg néhai kuruc szolgált. [1717](https://hu.wikipedia.org/wiki/1717)-ben, amikor a tatárok (renegát kurucokkal) betörtek [Erdélybe](https://hu.wikipedia.org/wiki/Erd%C3%A9ly) személyesen vezette ellenük a harcot a nemeséggel, valamint a parasztokkal. Ezekben a harcokban is sok román és magyar kuruc vette ki a részét, így az [utolsó tatárjárást](https://hu.wikipedia.org/wiki/Utols%C3%B3_tat%C3%A1rj%C3%A1r%C3%A1s) nagy sikeresen felszámolták.

A legmagasabb állásokra és befolyásra jutva – mely sok gyanúsítást vont hazafiúi jellemére –, határozottan és következetesen az üldözött ügyefogyott kurucok javára használta fel hatalmát, számtalan külföldi bujdosó részére eszközölt ki hazatérési engedélyt, a segélyre szorulókat védte, támogatta. Nagy összegeket fordított jótékony intézetek, [egyházak](https://hu.wikipedia.org/wiki/Egyh%C3%A1z) és [iskolák](https://hu.wikipedia.org/wiki/Iskola) alapítására és segítésére, fényes emlékeket hagyott maga után, mint valódi, nemes lelkű magyar főúr, jobbágyai atyai jótevője. [Nagykárolyban](https://hu.wikipedia.org/wiki/Nagyk%C3%A1roly) a [kegyesrendi szerzet](https://hu.wikipedia.org/wiki/Piarist%C3%A1k) egyháza és társas lakhelye, valamint a szegények ottani kórháza is, [Pesten](https://hu.wikipedia.org/wiki/Pest_%28t%C3%B6rt%C3%A9nelmi_telep%C3%BCl%C3%A9s%29%22%20%5Co%20%22Pest%20%28t%C3%B6rt%C3%A9nelmi%20telep%C3%BCl%C3%A9s%29) pedig a [klarisszák](https://hu.wikipedia.org/wiki/Klarissz%C3%A1k) részére alapított zárda, a nyírbátori és [miskolci](https://hu.wikipedia.org/wiki/Miskolc) [minorita-rendház](https://hu.wikipedia.org/wiki/Minorita_templom_%28Miskolc%29), a [majtényi](https://hu.wikipedia.org/wiki/Nagymajt%C3%A9ny%22%20%5Co%20%22Nagymajt%C3%A9ny), [csengeri](https://hu.wikipedia.org/wiki/Csenger), [kaplonyi](https://hu.wikipedia.org/wiki/Kaplony%22%20%5Co%20%22Kaplony), [erdődi](https://hu.wikipedia.org/wiki/Erd%C5%91d%22%20%5Co%20%22Erd%C5%91d) stb. templomok és iskolák neki köszönhetik létüket. [Kaplonyban](https://hu.wikipedia.org/wiki/Kaplony), a Károlyi család kriptájában helyezték örök nyugalomra.

A szatmári béke megkötése miatt Károlyiban még a [20. század](https://hu.wikipedia.org/wiki/20._sz%C3%A1zad) végén is többen árulót láttak. Az idők folyamán számtalan feltételezés keletkezett, amelyek szándékos árulását akarják bizonyítani. Leggyakrabban azt hangoztatták, hogy a Rákóczi-vagyon megszerzésére törekedett, de miután III. Károly elkobozta a fejedelem vagyonát, abból csak kisebb részt folyósítottak Károlyinak. A másik elterjedt feltevés a Rákóczival való nézeteltérése és rá való féltékenysége.

Forrás: https://hu.wikipedia.org/wiki/Károlyi\_Sándor\_(hadvezér)